Kamu bisa jelasin ke aku soal Aisyah dalam bahasa jawa?

Aisyah binti Abu Bakar (basa Arab: عائشة, transliterasi: `ā'isha), Turki Ayşe, Turki Utsmani Âişe) (sakiwa-tengené 604-678 Masehi) garwa kinasih Muhammad. Kanggone wong Jawa, biyasa nyebut (Siti) Ngaisah

Ing panyebut, kadhangkala ditambahi sebutan "ummul Mukminin" (Ibu wong-wong kang Iman) (Arab: أمّ المؤمنين ummul-mu'minīn), ya iku sebutan kanggo garwa-garwa Nabi kaya déné kang mau ing Qur'an (33.6). Saka Panjenengane, akèh hadis kang kariwayatake, mligi hadis-hadis kang magayutan anggoné bebrayan karo Nabi. Nilik saka cacahé, Aisyah kalebu sahabat nabi kang paling akèh ngriwayatake hadis. Iki amarga Panjenengane pinaringan yuswa kang dawa sahengga duwé kalodhangan kang akèh kanggo medharake hadis marang para sahabat liya lan uga para tabi'in sahengga Aisyah uga bisa diarani guru lan ulama saka golongan sahabat.